jkorsvik/nowiki_second_scrape_merged huggingface dataset:
Detaille Island

Detaille Island er en liten øy på vestsiden av Den antarktiske halvøy, beliggende i innløpet til Lallemand Fjord på Loubetkysten.
Øya ble oppdaget av Jean-Baptiste Charcot på hans andre antarktisreise (1908–1910), og han kalte den opp etter M. Detaille, en franskmann som var bosatt i Punta Arenas og som var medeier i hvalfangstselskapet Sociedad Ballenera Magallanes. Detaille hadde sørget for forsyninger til Charcot fra selskapets base på Deceptionøya.
Øya blir besøkt av en rekke cruiseskip i sommersesongen.


== Base W ==
I februar 1956 opprettet Falkland Islands Dependencies Survey en base på øya, Base W eller Loubet Coast, i forbindelse med Det internasjonale geofysiske år. Oppgavene til personellet var å ta målinger av de nærliggende breene og gjennomføre geologiske og meteorologiske undersøkelser. Basen ble stengt ned i 1959 da sjøis og dårlig vær hindret anløp av skip, og mannskapet ble overført til Base Y på Horseshoe Island. Sommeren 1996/97 ble området ryddet av British Antarctic Survey. Området består av en hytte og en rekke mindre strukturer og bygninger. Base W ble i 2009 oppført på lista over historiske steder og kulturminner i Antarktis.


== Kilder ==
British Antarctic Survey: Detaille Island Station W — History
Composite Gazetteer of Antarctica Den vitenskapelige komite for antarktisforskning (SCAR). Katalognr. 3576
Landskapsøkologi

Landskapsøkologi er læren om hvordan den fysiske utformingen av landskap påvirker økosystemer, populasjoner og arter, og hvordan de abiotiske og biotiske faktorenes gjensidige påvirkninger på hverandre. Disse prosessene skaper heterogenitet både hos populasjoner og landskap i tid og rom, og gir opphav til landskapsmønstre. Kort fortalt handler landskapsøkologi om samspillet mellom biodiversitet og geodiversitet.Landskapsøkologi utviklet seg fra øyteori, og har lagt grunnlaget for datamodellering av økologi og bestandsberegninger. En vesentlig faktor i landskapsøkologi er metapopulasjonsdynamikk. En art vil bare finne egnede leveområder i deler av sitt utbredelsesområde, som utgjør «øyer» av beboelige landskap i et ubeboelig «hav». Størrelsen og kvaliteten på de beboelige områdene, avstanden mellom dem og graden av framkommelighet i det ubeboelige landskapet vil avgjøre om en art vil kunne overleve i området på sikt. Målinger av slike faktorer og modellering av dem faller typisk inn under landskapsøkologien. Landskapsøkologi beskriver hvordan mengde og fordeling av ulike biotoper som styrer prosesser som reproduksjon, artsspredning, kolonisering, habitatutnyttelse og predasjon.Landskapsøkologi setter sammen systemøkologi, geoøkologi og humanøkologi til en omfattende beskrivelse av prosessene som former et landskap. I landskapsøkologien ser man også på hvordan forstyrrelse fra menneskelige inngrep, branner, hogst, rotfellinger osv er med på å skape romlige mønster i landskapet.


== Referanser ==
Spiltau

Spiltau (eller bare spilt), av og til feilaktig skrevet spilltau, er en bås i en stall, hvor en hest står bundet. Dette var tidligere den vanlige måten å stalle opp en hest, men er nå i stor grad erstattet av boks. En boks er større enn et spiltau, og i en boks går hesten løs.


== Litteratur ==
Lindberg, Charlie (1998). Hesteeierens håndbok. Oslo: Schibsted. s. 31–38. ISBN 8251616808.
Robert A. McDermott

Robert McDermott er en amerikansk filosof. Han er professor i filosofi og religionsstudier ved California Institute of Integral Studies i San Francisco. McDermott tok doktorgrad i filosofi ved Boston University i 1969 og har vært rektor for California Institute of Integral Studies. Han har undervist ved Manhattanville College (1964–71) og ved Baruch College, CUNY (1971–90). Fra 1968 til 1971 var han sekretær for American Academy of Religion (1968–71).Samen med Arthur Zajonc grunnla McDermott The Owen Barfield Graduate School of Sunbridge College. Han har vært styreleder for Rudolf Steiner Institute.
Han har skrevet flere bøker og artikler i bl.a. International Philosophical Quarterly, Cross Currents, Journal of the American Academy of Religion og Philosophy East and West.
McDermott har arbeidet med temaer som utviklingen av bevisstheten, klassisk og moderne spiritualitet, Sri Aurobindo og Rudolf Steiners antroposofi.


== Utgivelser ==
Radhakrishnan (1970)
The Essential Aurobindo (1974)
The Essential Steiner (1984)
Introduction to William James, Essays in Psychical Research (1986)
The Bhagavad Gita and the West (2006)
Buddha and Christ (2007)
The New Essential Steiner (2007)
Steiner and Anthroposophy (2008)


== Referanser ==
Cristina Neagu

Cristina Georgiana Neagu   (født 26. august 1988 i București i Romania) er en rumensk profesjonell håndballspiller som spiller for CSM București og Romanias landslag.
Neagu har nådd finalen i EHF Champions League tre ganger (2009, 2014 og 2015). Hun har vært en del av EM All-Star laget tre ganger (2010, 2014 og 2016). Hun tok en bronsemedalje med det rumenske kvinnelandslaget under håndball EM i 2010, hun ble også mesterskapets toppskårer med 53 mål.
 
I løpet av 2010/2011 sesongen skadet hun sin høyre skulder. Den 10. oktober 2012 gjorde hun comeback etter skaden ved å spille Romanian Champions League etter 605 dager med langtidsbehandling.
Hun skadet seg igjen på trening i januar 2013. Neagu var ute i seks måneder etter å ha operert venstre kne for et sprukket korsbånd. 
Fra sommeren 2017 spiller hun for CSM București. Hennes årslønn der på 300 000 euro er den høyeste i rumensk idrett per mars 2017.Under Håndball-VM 2019 for kvinner ble Neagu utnevnt til «2018 IHF Women’s World Handball Player of the Year». Det var fjerde gang hun fikk denne utmerkelsen.


== Referanser ==


== Eksterne lenker ==
(de) Cristina Neagu – Munzinger Sportsarchiv 
(en) Cristina Neagu – Olympedia 
(en) Cristina Neagu – Sports-Reference (OL-resultater – arkivert) 
(en) Cristina Neagu – Det europeiske håndballforbundet (EHF) 
(fr) Cristina Neagu – Handzone 
Spillerprofil på nettstedet til CS Oltchim Râmnicu Vâlcea
Narrativ teologi

Narrativ teologi, også postliberal teologi, er en teologisk strømning som ser Bibelen og den kristne troen som en fortelling snarere enn summen av dogmer og trosartikler.
Den narrative teologien legger vekt på at Bibelen er tanker, poesi og fortellinger som har blitt nedtegnet av mennesker som har opplevd Gud. I lesningen av fortellingene kan man finne innsikter man ikke har tilgang til på andre måter. 
Den narrative teologien oppstod på 1970-tallet som en reaksjon på liberalteologien. Blant viktige narrative tenkere finner man George Lindbeck, Hans Wilhelm Frei, Stanley Hauerwas og William Willimon. Bevegelsen la grunnen for flere andre senere teologiske strømninger.
Det har blitt hevdet at Jan Kjærstads litterære prosjekt har berøringspunkter med den narrative teologien, en tolkning Kjærstad selv har stilt seg åpen for.


== Referanser ==
Lilliebreen

Lilliebreen og Lillie istunge er en stor isbre og tilhørende istunge i Antarktis, beliggende i Victoria Land mellom Bowers Mountains i vest og Concord Mountains og Anare Mountains i øst. Breen er om lag 160 kilometer lang og 16 kilometer bred og strømmer ut i Ob' Bay der den danner Lillie istunge.
Istungen ble oppdaget av Terra Nova-ekspedisjonen 1910–1913 og oppkalt etter Dennis G. Lillie, biolog ombord «Terra Nova». Navnet har senere blitt videreført til breen. Den nedre halvdelen av isbreen ble kartlagt av en australsk forskningsekspedisjon i 1962, som utforsket området og benyttet flyfotografier tatt under Operasjon Highjump 1946–1947. Hele breen har blitt kartlagt av United States Geological Survey.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 8446 og 8447
Samba de Uma Nota Só

«Samba de Uma Nota Só» («One Note Samba») er en sang med melodi av Antônio Carlos Jobim og portugisisk tekst av Newton Mendonça. Den engelske teksten ble skrevet av Jobim.
Sangtittelen viser til hovedmelodilinjen, som først begynner med en lang serie noter av en enkelt tone, spilt i bossa nova-rytme (typisk D, slik den blir spilt i tonearten G). De første åtte taktene består av D, etterfulgt av fire takter i G og så fire takter i D. Den blir etterfulgt av åtte takter i en mer variert melodilinje. 
Denne velkjente sangen nådde først et stort publikum på den Grammy-vinnende bossa nova-LP-platen Jazz Samba (Getz/Byrd/Jobim), som lå på førsteplassen på Billboard Hot 200-listen i 1963. En annen velkjent utgivelse er med Sérgio Mendes & Brazil '66 i en medley med «Spanish Flea».


== Notable innspillinger ==
Stan Getz og Charlie Byrd: Jazz Samba (1962)
Antônio Carlos Jobim: The Composer of Desafinado, Plays (1963)
Eydie Gormé: Blame it on the Bossa Nova (1963)
Sérgio Mendes: Herb Alpert Presents Sérgio Mendes & Brazil '66 (1966)
Frank Sinatra & Antonio Carlos Jobim : Sinatra & Company (1967)
Perrey and Kingsley: Kaleidoscopic Vibrations. Spotlight on the Moog (1967)
Barbra Streisand (i en medley med «Johnny One Note»): Barba Streisand...And Other Musical Instruments  (1973)
Ella Fitzgerald: Ella Abraça Jobim (1981)
Stereolab: Aluminium Tones (1981)
Al Jarreau: Expressions (2001)
Olivia Ong: A Girl Meets BossaNova 2 (2006)
The Postmarks: By the Numbers (2008)


== «Nå er cupfinalen over» av Øystein Sunde ==
Øystein Sunde ga ut en norsk coverversjon med tittelen «Nå er cupfinalen over». Den ble først utgitt i Sverige høsten 1975 med tittelen «Cup-finalen» på Sundes musikkalbum Hurtbuller i hvit saus (Philips 6317 035 – denne ble raskt inndratt fra markedet). I Norge kom den ut 27. september 1976 på musikkalbumet På sangens vinger (Philips 6317 045). Sunde skrev den norske teksten, som er en satire på all fyll og bråk som forekommer i tillegg til fotballkamper. Fortelleren i sangen presenterer Olsen som har opplevd at hans favorittlag tapte på Ullevaal Stadion, og følgelig døyver den mentale smerten med alkohol. Fortelleren i sangen derimot, er sjeleglad for at fotballsesongen er over.


== Musikere og instrumenter («Nå er cupfinalen over») ==
Øystein Sunde: vokal, akustisk gitar (nylonstrenger)
Arild Andersen: kontrabass


== Referanser ==
USS «Gravely» (DDG-107)

USS «Gravely» (DDG-107) er en amerikansk destroyer i Arleigh Burke-klassen med hjemmehavn i Norfolk i Virginia. Skipet, som er oppkalt etter viseadmiral Samuel L. Gravely Jr., tilhører Atlanterhavsflåten i Den amerikanske marinen.
Diktkammeret

Diktkammeret er nettsted og forum på Internett for diktskriving.  
Det startet i februar i 2001 som en del av Dagbladets litteratursatsing og ble raskt et populært tilbud til de som var opptatt av å skrive dikt. Gjennom de årene Diktkammeret har eksistert har månedens poet blitt kåret av en fast jury. 
Diktkammeret har også en etablert poet som har fungert som diktlærer og med jevne mellomrom kommenterer diktene som legges ut. Helge Torvund har fungert som diktlærer med noen avbrudd siden oppstarten.  Det er verdt å merke seg at mange av deltakerne på Diktkammeret har debutert med bok i løpet av de årene det har eksistert.Siden 1. april 2015 har Diktkammeret fungert gjennom folkefinansiering, uten støtte fra Dagbladet, og fra 1. september 2015 som et selvstendig nettsted på www.diktkammeret.no


== Poeter fra Diktkammeret som har debutert med bok ==
Roger Pedersen
Lars Haga Raavand
Jan I.Sørensen
Trine Ness
Geir Halnes
Tyra Teodora Tronstad
Irene Larsen
Gro Kaasen
Terje Tørrisplass
Anne Grete Bærheim
Tove Myhre
Olava Bidtnes
Per Larsen
Kjell Ivar Sandvik
Cecilie Cottis Østreng
Jon Ståle Ritland
Endre Ruset
Anne Lind
Oddbjørn Aardalen
Kristine Oseth Gustavsen


== Referanser ==


== Eksterne lenker ==
Diktkammeret – Hovedside
Diktkammeret – Relatert side på Dagbladet
Diktkammeret – Helge Torvunds leksjoner i bokform
Helge Torvunds leksjoner
Sentral Stadion (Jekaterinburg)

Sentral Stadion (Стадион «Центральный») er et fotballstadion i Jekaterinburg i Russland. Totalt er det en kapasitet på 35 696 i forbindelse med VM i fotball 2018, men det skal reduseres til 23 000 etter mesterskapet. Banen blir blant annet brukt av FK Ural Jekaterinburg.


== Historikk ==
Stadionet ble påbegynt i 1953 og var ferdig i 1957.  Det var opprinnelig et stadion for flere sporter og det har blitt arrangert friidrett og ishockey der.  Stadionet har blitt oppgradert flere ganger gjennom årene; den siste før VM i fotball 2018.  Fasaden på stadionet har blitt beholdt ved oppusningene, men et tak og to tribuneseksjoner på hver kortside har blitt bygget i forbindelse med VM.  Tribunene skal fjernes etter mesterskapet.

		
		


== Kamper under VM i fotball 2018 ==
Listen viser avspark norsk tid


== Referanser ==


== Eksterne lenker ==
Offisielt nettsted 
(en) Central Stadium (Yekaterinburg) – kategori av bilder, video eller lyd på Commons
Syklisk nukleotid

Et syklisk nukleotid er et nukleotid hvor fosfatgruppa er bundet til to ulike hydroksylgrupper på ett og samme sukkermolekyl, slik at det oppstår en  ringstruktur som inneholder et fosforatom.
Naturlig forekommende er:

syklisk AMP (syklisk 3',5'-adenosinmonofosfat)
syklisk GMP (syklisk 3',5'-guanosinmonofosfat)
syklisk ADP-riboseDisse fungerer som sekundære signalmolekyler (second messenger) ved overføring av signaler fra G-proteiner og kalsium i biologiske systemer.
Henrique de Campos Meirelles

Henrique de Campos Meirelles (født 31. august 1945 i Anápolis) er en brasiliansk økonom, som var sentralbanksjef i Brasils sentralbank (Banco Central do Brasil – BCB) fra 2003 til 2010.


== Utdanning og arbeidserfaring ==
Meirelles har en Bachelor of Sciencegrad innen ingeniørfaget fra University of São Paulo i 1972 og en MBA fra Universidade Federal do Rio de Janeiro to år senere. Han har også en æresdoktorgrad fra Bryant University. 
Han har hovedvekten av sin arbeidserfaring fra BankBoston i USA, som i dag inngår i Bank of America. I 1984 ble han utnevnt til bankens President i Brasil, og i 1996 ble han utnevnt til President og teknisk direktør (COO) for hele BankBoston Corporation. Han flyttet da også til Boston. Da BankBoston og Fleet Financial Group gikk sammen i oktober 1999 ble han President for Fleet Bostons Corporate and Global Bank. 
Han har sittet i styret i flere selskaper; BankBoston Corp, FleetBoston Financial, Raytheon Corporation, Bestfoods og Champion International.
I tillegg har han jobbet på mer sosiale arenaer. Han grunnla FELALEASE (Den latinamerikanske leasingsammenslutningen), som har til hensikt å bistå bedrifter i leie av teknisk utstyr, han har vært styreleder for Travessia Foundation, som jobber for hjemløse barn i Brasil, og næringslivsnettverket American Chamber of Commerce i Brasil. 
I 2002 ble han stemt inn i den brasilianske parlamentet, i Deputertkammeret, («Câmara dos Deputados»), men trakk seg før han ble tatt i ed, for å heller ta stillingen som sentralbanksjef. Han ble stemt inn for partiet Partido da Social Democracia Brasileira.  
Han var sentralbanksjef fra januar 2003 til 31. desember 2010, da Alexandre Antonio Tombini overtok stillingen. 


== Utmerkelser ==
«Årets brasilianer 2008», av ISTOÉ magazine
«Årets sentralbanksjef 2007», av Euromoney
«Årets finansman 2008», av Latin Trade Bravo


== Referanser ==


== Eksterne lenker ==
BCB – Henrique de Campos Meirelles
FELALEASE Arkivert 13. november 2010 hos Wayback Machine.
Syklisk AMP

Syklisk  adenosin monofosfat (cAMP, syklisk  AMP eller 3'-5'-syklisk  adenosin monofosfat er et syklisk nukleotid som fungerer som en såkalt  second messenger eller sekundært signalmolekyl  i biologiske systemer.  cAMP dannes fra  ATP og fungerer ved signaloverføring innen en celle.


== Historikk ==
Earl W. Sutherland fikk  Nobelprisen i medisin i 1971 for å ha oppdaget virkningsmekanismen til hormoner, spesielt adrenalin, via ’’second messengers’’ – i  det aktuelle tilfellet syklisk  AMP.


== Se også ==
Syklisk GMP
Phyllida Law

Phyllida Ann Law (født 8. mai 1932 i Glasgow i Skottland) er en skotsk skuespiller. 
Laws foreldre skilte seg etter den andre verdenskrig. Hun var gift med Eric Thompson frem til hans død i 1982. Deres to barn Emma og Sophie Thompson jobber begge som skuespillere. Hun har medvirket i mange dokumentarer og intervjuer om hennes avdøde manns arbeid med The Magic Roundabout. Hun har dukket opp i filmer som f.eks. Peter's Friends (1992), Stor ståhei for ingenting (1993) og The Winter Guest (1997). I 2004 var hun gjestestjerne i serien Rosemary & Thyme i en episode med tittelen «Orfeus in the Underwoods» som karakteren May Beauchamp. I november 2009 publiserte Phyllida Law sin første bok. I januar 2010 opptrådte hun sammen med Tony Slattery på Ready Steady Cook.


== Referanser ==


== Eksterne lenker ==
(en) Phyllida Law på Internet Movie Database 
(sv) Phyllida Law i Svensk Filmdatabas 
(da) Phyllida Law på Filmdatabasen 
(da) Phyllida Law på Scope 
(fr) Phyllida Law på Allociné 
(en) Phyllida Law på AllMovie 
(en) Phyllida Law hos Rotten Tomatoes 
(en) Phyllida Law hos The Movie Database
Gerhard Tersteegen

Gerhard Tersteegen (født 25. november 1697 i Moers, død 3. april 1769 i Mülheim an der Ruhr) var en tysk reformert mystiker, kjøpmann, lærer, forfatter og salmedikter.
Han livnærte seg først som kjøpmann, etter at fattigdom hindret ham i å få utdannelse. Senere ble han vever. Han levde asketisk og pietistisk og virket som predikant, sjelesørger og forfatter. Hans forkynnelse la vekt på bot, forsakelse og opplevelsen av Guds nærvær.Tersteegens salmer brukes i mange land. Tre av hans salmer står i Norsk Salmebok og to i Norsk salmebok 2013 .
Den mest kjent av hans bøker er trebindsverket «Hellige sjelers liv», med biografier over 38 katolske mystikere, og salmesamlingen Geistliches Blumengärtlein (1729). Hans tekst «Kort beretning om mystikken», som er skrevet i 1768 som brev til en skeptisk predikant, er gjengitt i antologien Vestens mystikk, 2005.


== Referanser ==
En reise til fortiden

En reise til fortiden (originaltittel: Cesta do pravěku) er en tsjekkoslovakisk eventyrfilm fra 1955 regissert av Karel Zeman. Filmen handler om en kameratflokk på fire gutter som under en båtreise havner tilbake til forhistorisk tid. Filmen er spesielt kjent for innslagene med stop-motion animasjon.
Filmen ble sendt som en tredelt serie på NRK-TV høsten 1978 under tittelen En reise til fortiden. Den ble sendt i reprise våren 1985.


== Handling ==
Fire kamerater som er interessert i natur og historie drar av sted i båt på oppdagelsesferd for å lete etter fossiler fra fortiden. Noe mystisk skjer i løpet av ferden: De oppdager at de havner lenger og lenger inn i fortiden etterhvert som de reiser oppover elva. Etterhvert får de oppleve istiden, se levende dinosaurer og ender til slutt helt tilbake til urtiden.


== Om filmen ==
Den amerikanske versjonen har en annen åpning enn originalen. Handlingen her startet i et museum i New York.


== Rollebesetning ==
Vladimír Bejval ... Jirka
Petr Herrman ... Toník
Zdeněk Husták ... Jenda
Josef Lukáš ... Petr


== Referanser ==


== Eksterne lenker ==
(en) En reise til fortiden på Internet Movie Database 
(fr) En reise til fortiden på Allociné 
(nl) En reise til fortiden på MovieMeter 
(en) En reise til fortiden på AllMovie 
(en) En reise til fortiden på Turner Classic Movies 
A glowing but also well-detailed review (Amerikansk versjon)
Cecilie Torhaug

Cecilie Benedicte Torhaug (født 27. juli 1969) er en norsk curlingspiller. Hun ble europamester i 1999 , og  har detatt i 8 internasjonale mesterskap.


== Eksterne lenker ==
World Curling database for Cecilie Torhaug
Julefest i vest

Julefest i vest er et musikkalbum med Vassendgutane, utgitt i 2010.


== Sporliste ==
«Det e nåke med jula»
«Mi julegåve»
«O jul med din glede»
«Veien hjem»
«Jul i Rothålå»
«O helga natt» (instrumental)
«Stille natt»
«Det lyser i stille grender»
«Juletre og julefred»
«Liten vei te Betlehem»
«Et lite barn så lystelig» (instrumental)
«En to juletre»
«Da ska bli andre boller når papen hjem heim»
«Nissen og mor mi»
«Julapresangen»
«Juletred og fenalår»


== Eksterne lenker ==
(en) Julefest i vest på Discogs 
(en) Julefest i vest på MusicBrainz 
(en) Julefest i vest på Spotify
Sebastian (artist)

Sebastian (født Knud Torben Grabow Christensen 19. desember 1949 i Sønderborg) er en dansk sanger, musiker og komponist. Sebastian begynte sin karriere på slutten av 1960-tallet da han reiste rundt med sommerferiebussen i Danmark og sang. I 1971 kom hans første plate og Den store flugt. Han har også samarbeidet med den norske artisten Sissel Kyrkjebø.


== Diskografi ==
The Goddess (1971)
Lossepladsen bløder (1971)
Den store flugt (1972)
Over havet under himlen (1973)
Blød lykke (1974)
Gøgleren, Anton og de andre (1975)
Måske ku' vi (1976)
Når lyset bryder frem (1976)
Ulvehøjen (1977)
Ikke alene Danmark (1978)
Sebastian Live i Montmartre (1978)
Tiderne skifter (1979)
Cirkus fantastica (1979)
Nattergalen (1980)
Sebastian og band live (1980)
Stjerne til støv (1981)
First Time Around (1981)
Her er en sang og 20 andre (1982)
80'ernes boheme (1983)
Flyv lykkefugl (1983)
Tusind og en nat (1984)
Den Danske sang (1985)
Skatteøen (1986)
På vulkaner (1987)
Det gode menneske fra Sezuan (1988)
26 Hits (1988)
Et eventyr (1989)
Piratpladen (1990)
Miraklernes tid (1990)
Ronja Røverdatter (1991)
Gøngehøvdingen (1992)
Cyrano (1993)
Hjerternes (1994)
Roser (1994)
Torne (1994)
Aladdin (1995)
De-ja-vu' (1995)
Hans Christian Andersen (1996)
Musical Highlights (1997)
Pippi (1998)
Romeo Serenader (1999)
Den nye Cyrano (2000)
Klokkeren fra Notre Dame (2002)
Trubadurens aften (2004)
Sangskatten vol.1 (2007)
Sangskatten vol.2 (2007)
Sangskatten vol.3 (2007)
De største hits (2009)
Sanga fra dengang-solo-live 1976 (2010)
Øjeblikkets Mester (2011)


== Utmerkelser ==
Sebastian mottar Statens Kunstfonds hædersydelse.Han ble nominert til Nordisk råds musikkpris for 2016 for verket Øjeblikkets Mester fra 2011.


== Kulturkanonen ==
Albumet Stjerne til støv er tatt opp i den danske kulturkanonen under populærmusikk.


== Referanser ==


== Eksterne lenker ==
(da) Offisielt nettsted 
(en) Sebastian (Danish musician) – kategori av bilder, video eller lyd på Commons 
(en) Sebastian på Internet Movie Database 
(da) Sebastian på Filmdatabasen 
(da) Sebastian på danskefilm.dk 
(da) Sebastian på Scope 
(en) Sebastian på AllMovie 
(en) Sebastian hos The Movie Database 
(en) Sebastian på Discogs 
(en) Sebastian på Discogs 
(en) Sebastian på MusicBrainz 
(en) Sebastian på MusicBrainz 
(en) Sebastian på Songkick 
(en) Sebastian på AllMusic 
(en) Sebastian på AllMusic
Stjerne til støv

Stjerne til støv er et musikkalbum med Sebastian, utgitt i 1981.


== Sporliste ==
«Romeo»
«Sommerfuglen»
«Vind & vejrhaner»
«Stille før storm»
«Presidenten»
«Lili M»
«La dolche vita»
«Stjerne til støv»


== Kulturkanonen ==
Stjerne til støv er tatt opp i den danske kulturkanonen under populærmusikk.


== Referanser ==


== Eksterne lenker ==
(en) Stjerne til støv på Discogs 
(en) Stjerne til støv på MusicBrainz 
(en) Stjerne til støv på Spotify
Adina Meiroșu

Adina Laura Meiroșu (født Fiera; 11. august 1985 i Galați) er en rumensk tidligere håndballspiller, som spilte for den rumenske toppklubben Oltchim og det rumenske landslaget.
Hun la opp etter 2012/13-sesongen grunnet gjentatte kneskader.


== Referanser ==


== Eksterne lenker ==
(en) Adina Fiera – Olympics.com 
(en) Adina Fiera – Olympic.org 
(en) Adina Fiera – Olympedia 
(en) Adina Fiera – Sports-Reference (OL-resultater – arkivert) 
(en) Adina Fiera – Det europeiske håndballforbundet (EHF)
Den store flugt

Den store flugt er et musikkalbum med Sebastian, utgitt i 1972.


== Sporliste ==
«Når lyset bryder frem»
«Lidt for lidt»
«Da verden skreg»
«Den gamles drøm»
«Status Quo»
«Hvis du tror du er noget»
«Hvor går du hen?»
«Rose»
«Den store flugt»
«Ende»


== Eksterne lenker ==
(en) Den store flugt på Discogs 
(en) Den store flugt på MusicBrainz 
(en) Den store flugt på AllMusic